**Forskrift om navn på idrettslag**Vedtatt av Idrettsstyret [dato].

**§ 1**. Idrettslag som er medlem i NIF kan ikke ha et navn som kan forveksles med navn på annet idrettslag, juridisk person, produkt/tjeneste, eller som på annen måte er uegnet.

**§ 2.** Før godkjenning av navn skal idrettskretsen innhente uttalelse fra Idrettsstyret.

**Begrunnelse for endring av forskriften:**

Etter NIFs lov § 10-1 (2) skal idrettslag ha et navn som er i samsvar med forskrift gitt av Idrettsstyret. Dagens bestemmelser i forskrift om navn på idrettslag ble vedtatt i 2003. Bestemmelsens ordlyd foreslås endret og erstattet med en enklere ordlyd.

Etter NIFs lov § 10-1 (3) er det idrettskretsene som treffer avgjørelse om opptak av idrettslag og godkjenning av navn, og etter samme bestemmelse kan Idrettsstyret gi forskrift om kretsens opptak.

Det foreslås at idrettskretsene før godkjenning av nye navn, eller navneendringer, sender navneforslaget til Idrettsstyret for uttalelse. Formålet er å sikre en enhetlig navnepraksis i organisasjonen.